OpenLLM-France/wikimedia huggingface dataset:
# Esther Duflo

Esther Duflo (Paris, Frantzia, 1972ko urriaren 25a) frantziar ekonomialaria da. Massachusetts Institute of Technologyn egiten du lan irakasle Pobrezia Murrizteko eta Garapenaren Ekonomiako arloetan. Gainera, Abdul Latif Jameel Poverty Action Lab (J-PAL) delakoaren sortzaileetako bat da. Era berean, Duflo Ameriketako Estatu Batuetako National Bureau of Economic Research (NBER) delakoan ikertzaile laguntzailea da.

## Biografia

Garabidean dauden herrialdeetako alderdi mikroekonomikoak ikertzen dihardu, familien portaera, hezkuntza, finantzaketarako sarbidea, osasuna eta politika publikoen ebaluaketa barne.
2019an Ekonomiako Nobel Saria eman zioten, Abhijit Banerjee senarrarekin eta Michael Kremerrekin partekatutako saria. Ekonomia Nobela jasotzen duen bigarren emakumea da, saridun guztien artean gazteena. Saria pobreziarekin lotutako lanengatik eman zieten, txirotasuna gutxitzeko beren ekarpen esperimentalarengatik, hain zuzen. Pobrezia gutxitzea gaur egungo erronkarik handienetakoa dela azaldu zuen Suediako Bankuak, eta politika berriak ezarri ahal izateko saridunen ekarpena azpimarratu zuen.
Nobel sariak ematen dituen batzordeak azaldu zuenez, hirurek egindako lanek «guztiz eraldatu dituzte garapen ekonomikoari dagozkion politikak». Batzordeak herrialderik pobreenetako irakaskuntzari buruzko ikerketa aipatu zuen. Kremerrek Kenyako eskola batzuetan eta Banerjee-Duflo bikoteak Indian egindako ikerketek erakutsi zuten eskolak testu-liburuz eta bestelako material batzuez hornitzeak ez ziela berez ikasleei laguntzen, eta askoz eraginkorragoa zela irakaskuntza haien neurrira egokitzea.
Duflo Ekonomiako Nobel saria irabazi duen bigarren emakumea da, eta, orduan 46 urte zituenez, inoiz saria jasotako pertsonarik gazteena. Beren helburua da pobreziaren aurkako borrokan metodo zientifikoa erabiltzea; askotan, txiroen rudia karikaturizatuta dagoela, eta haiei lagundu nahi dietenek ere ez dituztela ulertzen txirotasunaren arrazoien sustrai sakonak.

## Sariak eta Aitortzak

* 2019an Ekonomia Nobel Saria
* 2015ean Princesa de Asturias Saria Gizarte Zientziei
* 2010ean, John Bates Clarak Medaila, 40 urte baino gutxiago duten ekonomilariei emana.

## Erreferentziak

* ↑ (Frantsesez) «Le Nobel d’économie à Esther Duflo, Michael Kremer et Abhijit Banerjee pour leurs travaux sur la lutte contre la pauvreté» Le Monde.fr 2019-10-14 (Noiz kontsultatua: 2020-08-21).
* ↑ (Frantsesez) «Esther Duflo, un choix inédit pour le Nobel d’économie 2019» Le Monde.fr 2019-10-15 (Noiz kontsultatua: 2020-08-21).
* 1 2 3 4 (Gaztelaniaz) Mujeres que replantean la economía. Mugarik gabeko Ekonomistak.
* 1 2 3 Berria. «Ekonomiako Nobel saria pobreziaren ikertzaileei» Berria (Noiz kontsultatua: 2020-08-21).
* ↑ Martin, Xabier. «Banerjee, Duflo eta Kremerrentzat Ekonomiako Nobel saria, pobrezia txikitzeko beren lanengatik» Berria (Noiz kontsultatua: 2020-08-21).

## Ikus, gainera

* ENS Paris (École normale supérieure)

## Kanpo estekak

* Datuak: Q434509
* Multimedia: Esther Duflo / Q434509
# Esther Estevez

Esther Estévez Casado (Verín, Ourense, Galizia, 1997ko azaroaren 18a) galiziar kazetaria eta telebista aurkezlea da, eta ezagunagoa da TVGren Dígocho eu saioaren aurkezlea delako, galizieraren erabilera hobetzeko dibulgazio-programa.

## Ibilbidea

Kazetaritza ikasi zuen Santiagoko Unibertsitatean, eta praktikak egin zituen Radio Galegan eta Nós Telebistan. 2019ko irailaz geroztik, Denbora Errealeko sailean egin zuen lan, TVGko Informazio Arloan, eta Digocho eu saioa aurkezten hasi zen 2020ko urtarrilean. Eguneroko programa laburra zen, G24.gal bidez eta YouTube, Instagram eta Tik Tok sareen bidez transmititzen zena.
Estevezek 2020ko urriaren 18an, Cachadas saioa ere aurkezten hasi zen, TVGn une dibertigarrienak biltzen zituen asteroko umorezko saioa. TVGko beste saio batzuetan ere parte hartu du, hala nola Luar edo 2022ko uztailaren 25eko saio berezian.
2021eko maiatzaren 17tik aurrera, Estherrek Dígocho eu aurkeztu zuen CRTVGko Twitch-en, astean bi saio egiten zuela: lehena, O reto do #DígochoEu, non elkarrizketa eta hizkuntza-probak egiten zituen galizieraz hitz egiten zuten pertsonaia garrantzitsuekin; bigarrena, maiatzaren 19tik, Apuntamento lusófono, Rodrigo Paganesther portugaldar aktorearekin batera aurkeztu zuen. Asteko bigarren saio horretan Estevez portugalera ikasten saiatu zen. Gero, programa horiek TVGren webgunera eta YouTubeko kanalera igotzen ziren.
2022ko martxoaren 19an, komunikatzaile onenaren Mestre Mateo saria jaso zuen Digocho eu sarien XX. edizioan, eta telebistako programa onenaren saria ere irabazi zuen. Mestre Mateo Sarien XXI. edizioan, 2023an, komunikatzaile onenaren saria irabazi zuen berriro.

## Sariak eta izendapenak
### Mestre Mateo sariak

| Urtea | Kategoria | Saioa | Emaitza |
| 2022 | Komunikatzaile onena | Dígocho eu | Irabazlea |
| 2023 | Komunikatzaile onena | Dígocho eu | Irabazlea |

## Erreferentziak

* 1 2 «Esther Estévez LGx15» lgx15.gal.
* ↑ «Dígocho eu en G24Noticias» crtvg.es.
* ↑ «Cachadas en CRTVG» crtvg.es.
* ↑ REDACCIÓN. (2022-07-25). «A TVG ofrece a súa ‘Gala do 25 de Xullo’ con Tanxugueiras e Heredeiros» La Opinión de A Coruña.
* ↑ «O actor portugués Rodrigo Paganelli ficha polo #DígochoEu da CRTVG en Twitch» www.crtvg.es.
* ↑ Esther Estévez recibe o Premio á Mellor Comunicadora 2022. 20 de marzo de 2022.
* ↑ Suárez, Ricardo. (2023-03-12). «'O Corpo Aberto' consegue 12 premios na edición dos Mestre Mateo de 2023» Nós Diario.

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Esther Estévez» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q105078681
# Esther Galarza

Esther Galarza Berasueta (Eibar, Gipuzkoa, 1956ko maiatzaren 9a) zeramikaria eta margolaria da.

## Bizitza

Arte mundura 1978an iritsi zen Esther. Bere prestakuntza prozesuan, zeramika, marrazketa eta pinturako eskola aurreratuenekin izan du harremana, bai Euskal Herrian baita atzerrian ere, eta horietan aztertutako teknika guztien osagaia barneratu du bere teknika pertsonalean.
Erakusketa ugari egin ditu, bakarka zein taldean, Euskal Herrian zein hemendik kanpo.
Bere sormen lana irakaskuntzarekin uztartu du. Eibarko Zeramika Udal Eskolako irakasle jardun du 38 urtez, 1983. urtetik, eskola sortu zen urtetik 2021era arte, Esther Astolak lekukoa hartu zuen arte.

## Erakusketak

Hainbat erakusketa egin ditu, bai taldean, bai bakarka. Eibarren, Bergaran, Zumaian, Donostian, Bilbon, Logroñon, Gironan, Madrilen, Le Mansen, Tolosan, Durangon...

### Erakusketen zenbait izenburu

* Udazkena (Bergara, 2005).
* Disonancias en Armonía (2007).
* Emakume Artisten Nazioarteko EmPoderArte kolektiboaren “Salerosiak, esklabotasunera bidaiak” (2008) (3)
* Mujeres Ilustres, Las Sin Sombrero' (2019) Fuenlabradan.
* Emakume Artisten Nazioarteko EmPoderArte kolektiboaren "Sorginak-brujas" (2020). Donostiako Okendo Kultur etxean Durangoko Arte eta Historia Museoan.
* Tú anónima' 'Traficadas, viajes a la esclavitud' Donostiako Gros auzoan. Emakumeen salerosketaren aurkako lan artistikoen erakusketa kolektiboa da, AIMA EmPoderArte kolektiboaren ekimenez sortua. (4)
* 2019 Madril
* Urdina beltzez Donostiako aquariumean (2019)

## Eskulturak

* Viajes
* Inmigrantes
* Chimeneas
* Equilibrio

## Muralak

* Argi daukagu
* Ibar-gain kalea
* Altos Hornos
* Ensayo
* Meta
* Melenas al Viento
* Estudios

## Erreferentziak

* ↑ «Zeramika Eskola eskurik onenetan» eta kitto! euskara elkartea (Noiz kontsultatua: 2024-02-27).
* ↑ ARTEINFORMADO. (20151119). «Udazkena, Exposición, Artesania, Escultura, Pintura, nov 2015» ARTEINFORMADO (Noiz kontsultatua: 2024-02-27).
* ↑ «La ceramista Esther Galarza cuelga sus cuadros en la sala Torre Zuri de Azkoitia - GARA» gara.naiz.eus (Noiz kontsultatua: 2024-02-27).
* ↑ A.E. (2019-03-08). «Esther Galarza participa en una exposición sobre las mujeres de la generación del 27» El Diario Vasco (Noiz kontsultatua: 2024-02-27).
* ↑ «Esther Galarza participa en la exposición sobre la memoria de las brujas» El Diario Vasco 2020-02-28 (Noiz kontsultatua: 2024-02-27).
* ↑ «El Aquarium de San Sebastián acoge la exposición ‘Urdina Beltzez’ de Esther Galarza» EITB 2019-04-19 (Noiz kontsultatua: 2024-02-27).
* ↑ «Exposición de Esther Galarza – infoceramica» www.infoceramica.com (Noiz kontsultatua: 2024-02-27).

## Kanpo estekak

* Esther Galarza kurrikuluma euskonews
* Esther Galarza eta Maite Larburu Arratsean Euskadi Irratia
* Datuak: Q124672273
# Enbor brakiozefaliko

Enbor brakiozefalikoa mediastinoko arteria da, aortaren lehen adarra, eskuineko besoa, lepoa eta burua odolez hornitzen duena.

## Erreferentziak

* ↑ Euskalterm: enbor brakiozefaliko. euskara.euskadi.eus (Noiz kontsultatua: 2017-2-13).
* ↑ Olivier, Marlyson. Brachiocephalic trunk. radiopaedia.org (Noiz kontsultatua: 2017-2-13).

## Kanpo estekak

* Datuak: Q515917
# Enborne

Enborne, Ingalaterrako hegoaldean dagoen herri bat da, Berkshire konderrian.
2011n 735 biztanle zituen.
* Datuak: Q2315746
* Multimedia: Enborne / Q2315746
# Enboskada

Enboskada 1997an Arrasaten sortu zen punk-oi! taldea zen.

## Taldekideak

* Oxel (ahotsa)
* Asier (gitarra)
* Mikel (gitarra)
* Urtzi (baxua)
* Josu (bateria)

## Historia

Enboskada taldea 1997. urtean sortu zuten bost lagunek Arrasaten. Oxel (ahotsa), Asier (gitarra), Mikel (gitarra), Urtzi (baxua) eta Josu (bateria) dira taldekideak.
Arrasateko Gaztetxeko lokal batean egin zituzten lehenengo entseguak. Bertan, hainbat talderen bertsioak egiten hasi ziren (RIP, Eskorbuto, Decibelios, 4 Skins, The Opressed...). Lehenengo kontzertua Elgetako Panaderokua tabernan egin zuten Arrasateko Arkada Social, Harrikada eta Des-kontrolekin batera.
Bi lan dituzte kaleratuta. Bata Never Surrender taldearekin batera egindako Splita eta 2007an kaleratutako Zilegi al da? diskoa. 2009ko Martxoaren 28 Arrasateko 360. aretoan azkenengo kontzertua jo zuten.

## Diskografia

* Never Surrender & Enboskada Split-CD (2005)
* Zilegi al da? 2008

### Bildumak

* 25 Hits of Mondra Underground Sounds Vol. 1 (2008, Mondra Underground Sounds)
* Bardulia Sound, biniloan bakarrik (2008, Puzkarra Records)
* Hainbat ohe huts (2014)

## Kanpo estekak

* Taldearen web gune ofiziala
* Taldearen MySpace gunea
* Datuak: Q12256822
# Enbor (argipena)

Enbor hitzak esanahi zenbait ditu:
* Botanikan, enborra, zuhaitzaren zurtoin sendoa;
* gorputz-enborra, gizakiaren eta animalia askoren gorputz-atal zentrala;
* Geometrian, enborra, kono, piramide eta prismetan, oinarriaren eta harekiko paralelo den ebakidura lauaren arteko solidoa.
* Enbor folk musika taldea (1979-1980)
# Enborra (Antsoain)

Enborra Espainiako Alderdien Legea onartu ondoren Antsoainen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 415 izan ziren boto nuluak, emandako botoen %9,08.

## Ikus, gainera

* Espainiako Alderdien Legea

## Kanpo estekak

* Datuak: Q12256823
# Enbor (geometria)

Enborra :
| Enbor pentagonala eta enbor karratua ||
| Aurpegi kopurua | n trapezoide + 2 n-gono |
| Ertz kopurua | 3n |
| Erpin kopurua | 2n |
| Simetria-taldea | C$_{nv}$, [1,n], (*nn) |
| Propietateak | Ganbila |
Geometrian, enborra solido zati bat da, kono, piramide eta prismetan, oinarriaren eta harekiko paralelo den ebakidura lauaren artekoa.

## Elementuak eta kasu bereziak

Ebaki-planoekiko ebakidura bakoitza enborraren oinarria da. Ardatza, baldin balego, konoarena, piramidearena edo prismarena bera da. Enborra zirkularra da oinarriek itxura hori badute; zuzena ardatza oinarriekiko elkarzuta bada eta zeiharra bestela gertatuz gero.

## Formulak

Enborraren bolumena jatorrizko solidoaren bolumenaren eta ebaki-planoen kanpoko aldearen kendura:
    $V=\left|{\frac {h_{1}B_{1}}{3}}-{\frac {h_{2}B_{2}}{3}}\right|,$
non $h_{1}\,$ eta $h_{2}\,$ erpinetik oinarrietarako distantziak diren, $B_{1}\,$ eta $B_{2}\,$ haien azalerak izanik.
Izan bedi $h\,$ enborraren garaiera, hots, oinarrien arteko distantzia, eta kontuan hartuta $h=\left|h_{1}-h_{2}\right|\,$ dela eta ${\frac {B_{1}}{B_{2}}}={\frac {h_{1}^{2}}{h_{2}^{2}}}$, bolumenerako formula bat lortzen dugu, non erlazionatzen den hau enborraren garaiarekin eta oinarrien azalerekin, batezbesteko herondarraren bidez.
    $V={\frac {h}{3}}(B_{1}+{\sqrt {B_{1}B_{2}}}+B_{2})$

### Enbor konikoa

Bereziki, enbor konikoaren bolumena hau da:
    $V={\frac {\pi h}{3}}(R_{1}^{2}+R_{1}R_{2}+R_{2}^{2})$
non $R_{1}\,$ eta $R_{2}\,$ oinarrien erradioak diren.

### Enbor zirkularra

Aurreko definizioak erabiliz, kono moztuaren kasuan, formula sinplifikatzen da:
    $V={\frac {\pi }{12}}hD_{1}^{2}\left(1-\left({\frac {D_{2}}{D_{1}}}\right)^{2}\right)$ , non $D_{1}$ eta $D_{2}$ oinarrien diametroak diren.
Era berean:
    $V={\frac {\pi }{12}}h\left(D_{1}^{2}-{\frac {D_{2}^{2}}{D_{1}/D_{2}}}\right)$

## Ikus, gainera

* Kono-enborra
* Piramide-enborra

## Kanpo estekak

* (Ingelesez) Weisstein, Eric W.: "Pyramidal Frustum" MathWorld-en.
* (Ingelesez) Weisstein, Eric W.: "Conical Frustum" MathWorld-en.
* Derivation of formula for the volume of frustums of pyramid and cone (Mathalino.com)
* Piramide enborren paperezko ereduak
* Datuak: Q846235
* Multimedia: Frustums / Q846235
# Enbriogenesi

Enbriogenesia (enbrioi + genesi) enbrioia osatzen eta garatzen den prozesua da.

## Zigotoa

Obulu eta espermatozoide bat elkartzerakoan zelula berri bat sortzen da, honek garapen prozesu bat jasaten du, enbrio garapena deritzona eta lau etapatan zatitua dago: segmentazioa, morfogenesia, bereizketa eta hazkundea.
Lehendabizi aploideak (esperma eta obulua) elkartu egiten dira diploidea (zigotoa, material genetikoa bi aldiz duena) sortuz.

## Blastula eta gastrula

Zelula mitosia egiten hasten da kopia ugari sortuz, zelula hauek blastomeroak dira. Hasieran blastomeroek esfera itxurako masa zelular trinkoa eratzen dute, morula izenekoa. Morularen erdigunean hutsune bat sortzen da erdiguneko zelulak periferiarantz mugitzen direlako . Blastula izeneko egitura sortuz, erdiguneko hutsune hori blastozole izeneko likidoz beterik dago. Blastularen sorketarekin bukatzen da segmentazio fasea.
Zelulak zatitzen jarraitzen dute modu aktiboan, gastrulazio prozesua deritzo, eta prozesu honetan zelulak antolatuta birbanatzen dira eta gastrula izeneko egitura sortzen da. Gastrulan jada hiru geruza bereiz ditzakegu, kanpoaldeko zelulek ektodermoa eratzen dute, erdialdekoek mesodermoa eta barrualdekoek endodermoa. Hiru geruza hauek izango dira ehunak sortzeko arduradunak, hain zuzen ere ehunak gastrulan dauden hosto enbrionarioetatik sortzen dira.
Gastrulazioa, beraz, enbrioiaren oinarrizko egitura patroia mugatzea duen enbrioiaren garapen fasea da. Hiru geruza enbrionario edo blastodermikoetatik abiatuz animaliaren gorputzeko ehun, organo eta sistemak eratuz.

## Organogenesia

Ondoren bereizketa fasean organogenesia gertatzen da.

## Kanpo estekak

* Datuak: Q28962
* Multimedia: Embryonic development / Q28962
# Enbor (botanika)

    Artikulu hau Zuhaitzaren zurtoin sendoari buruzkoa da; beste esanahietarako, ikus «Enbor (argipena)».
Botanikan, enborra, zuhaitz eta zuhaixketan, sustraien eta adar nagusien artean gertatzen den zurtoinaren zatia da. Enborrak bost zati nagusi ditu: azala, barne-azala, cambiuma, zurgizena eta zurgiharra.

## Erreferentziak

* ↑ Euskaltzaindia. Enbor. in: Euskaltzaindiaren Hiztegia..
* ↑ (Gaztelaniaz) Ward, James. «Un árbol y su tronco página 2» dendro.cnre.vt.edu.

## Kanpo estekak

* Datuak: Q193472
* Multimedia: Tree trunks / Q193472
# Endogamia

Endogamia ahaidetasun maila hurbileko banakoen arteko ezkontza, elkarketa edo ugalketa da, hots, familia edo leinu berekoen artekoa. Orobat, endogamiatzat jotzen da gizarte talde jakin batekoak ez diren kideak taldean sartzerik ukatzea. Biologian, endogamia da geografikoki eta genetikoki bakartuta dagoen populazio baten barruan arraza bereko banakoen arteko ugalketa.

## Kanpo estekak

* Datuak: Q212926
# Endokardio

Endokardioa bihotzaren barne-azalera tapizatzen duen mintza. Bihotzeko barrunbeak endotelio-geruza moduan tapizatzen ditu. Endokardioa aurikuletan lodiagoa da eta hiru geruza ditu:
* Barneko geruza edo geruza endoteliala
* geruza ertaina edo subendoteliala
* Kanpoko geruza edo geruza subendokardikoa

## Erreferentziak

* ↑ Euskalterm: [Kardiologia Hiztegia] [2015]

## Kanpo estekak

* Datuak: Q721856
* Multimedia: Endocardium / Q721856
# Endokarditis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Endokarditisa bihotzaren barne-geruzaren inflamazioa da, akutua edo kronikoa, balbuletan kokatua edo paretetara zabaltzen dena. Giltzadura-erreumatismo akutuan eta bestelako sukar-eritasun akutuetan nabarmentzen da, baina normalean egoera kronikora iragaten da.

## Erreferentziak

* ↑ Euskalterm: endokarditis. euskadi.eus (Noiz kontsultatua: 2020-4-9).

## Ikus, gainera

* Endokarditis infekzioso

## Kanpo estekak

* Datuak: Q82504
* Multimedia: Endocarditis / Q82504
# Endokarpo

Endokarpoa fruituetan, perikarpoaren barneko geruza da, karpeloen barne-epidermisetik eratua eta normalean gogorra edo hezurtua.
Baian, adibidez mahatsa, tomatean edo bananan endokarpoa oso mamitsu da. Drupan, adibidez arbendolan gerezian edo oliban endokarpoa gogor da (hezurra). Pomoan, adibidez sagarra eta madarian endokarpoa koriazeo da.

## Kanpo estekak

* Datuak: Q2298480
* ↑ https://web.archive.org/web/20090204171942/http://www1.euskadi.net/euskalterm/indice_e.htm
# Endographis

Endographis Crambidae familiako tximeleta genero bat da. Bere espezie tipoa Endographis acrochlora da.

## Espezieak

| Espeziea | Irudia | Egoera |
| Endographis acrochlora | | daturik gabe |

## Kanpo estekak

* Datuak: Q5232550
# Endograptis

Endograptis Cosmopterigidae familiako tximeleta genero bat da. Bere espezie tipoa Endograptis pyrrhoptila da.

## Espezieak

| Espeziea | Irudia | Egoera |
| Endograptis pyrrhoptila | | daturik gabe |

## Kanpo estekak

* Datuak: Q5376346
* Espezieak: Endograptis
# Endoia (Deba)

    Artikulu hau Debako auzoari buruzkoa da; Zestoako auzoari buruzkoa beste hau da: «Endoia (Zestoa)».
Endoia Debako udalerriaren eki eta barrualdean dagoen auzoa da, Izarraitz mendilerroaren iparraldean.
Gaur egun 34 biztanle ditu.

## Uztapide

Auzo honetako "Uztapide" izeneko baserrian Manuel Olaizola (1909-1983) bertsolaria jaio zen, hain zuzen ere "Uztapide" ezizenaz ezaguna.

## Kanpo estekak

* Datuak: Q12256831
* Multimedia: Endoia (Deba) / Q12256831
# Endoia (argipena)

Endoia izenarekin honako lekuak izendatzen dira:
* Endoia, Debako auzoa.
* Endoia, Zestoako auzoa.
# Eponymous

Eponymous R.E.M. rock alternatiboren taldearen abesti bilduma aukeratua izan zen. 1988ko urrian plazaratu zuten. I.R.S. Records zigiluarekin egin zuten azken lana izan zen; hurrengo diskoak Warner Bros. Recordsekin egingo zituzten.

## Abestiak

Abesti guztiak Bill Berryk, Mike Millsek, Peter Buckek eta Michael Stipek idatzitakoak ziren:

### A aldea

* "Radio Free Europe" (de Murmur, 1983) – 3:47
* "Gardening at Night" – 3:30
* "Talk About the Passion" (Murmur, 1983) – 3:20
* "So. Central Rain" (Reckoning, 1984) – 3:15
* "(Don't Go Back To) Rockville" (Reckoning, 1984) – 4:32
* "Can't Get There From Here" (Fables of the Reconstruction, 1985) – 3:39

### B aldea

* "Driver 8" (Fables of the Reconstruction, 1985) – 3:23
* "Romance" – 3:25
* "Fall on Me" (Lifes Rich Pageant, 1986) – 2:50
* "The One I Love" (Document, 1987) – 3:16
* "Finest Worksong" (Mutual Drum Horn Mix) $^3$ – 3:50
* "It's the End of the World as We Know It (And I Feel Fine)" (Document albumekoa, 1987) – 4:05

## Erreferentziak

* ↑ https://www.allmusic.com/album/murmur-mw0000650666

## Kanpo estekak

* (Ingelesez):Eponymus albuma Youtuben.
* (Ingelesez):Eponymous MusicBrainz webgunean.
* Datuak: Q2338979
# Epona

Epona Kristautasunaren aurreko jainkosa baten izena da. Harenganako gurtza oso zabaldua zen Europako mendebalean. Galian, Britanian eta Germanian jainkosa horren irudi ugari gorde da, zutik, eserita edo zaldi gainean.
Epona zaldi-behor, poni, asto eta mandoen babeslea zen. Ugalkortasunaren jainkosa zen bereziki, horixe adierazten baitute bere atributuek: patera (kultuetan erabiltzen zen gopor edo platera), kornukopia, edota galburuak. Eta, zenbait eskulturetan, moxalak ondoan dituela agertzen da. Bera eta haren zaldiak, herio bidaian arimak lagunduko zituztela pentsatzen da, erlijio zeltikoetan zaldia heriotzarekin lotzen baita. Horrela izatekotan, Mabinogionen aipatzen den Rhiannonekin paraleloak izango zituen. Eponaren gurtza, "azkenean Erroman maitatutako jainko zelta bakarra", zalditeriaren zaindari gisa, Erromatar Inperioan hedatuta zegoen K.a. I. eta III. mendeetan; hori ez da ohikoa jainko edo jainkosa zelta batentzat, horietako gehienak herri zehatzekin lotuta baitzeuden.

## Euskal Herrian

Euskal Herrian, zaldizko irudi bat ageri da Markizko Santa Leokadia harpean. Zaldien jainkosatzat hartua izan dute batzuek. Besta batzuentzat, ordea, harpe horretako behe-erliebeak Goi Erdi Arokoak dira. Albaitako herriko Granado ermitan dagoen zaldun baten grabatua Epona gisa uler zitekeela uste izan da, baina hori ere zalantzazkoa da. Zeltiar erlijioetan adituak direnen azken ikerketak esaten dute irudi horiek Erdi Arokoak direla eta beraz, Kristau kulturapean eginak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Atributuak dira irudi jainkotiar edo Kristautasuneko saindu batekin irudikatu ohi diren objektuak, horien bidez, jainko, jainkosa edo saindu hori identifikatzeko.
* ↑ Salomon Reinach (1895). "Épona", Revue archéologique. 163–95 or.
* ↑ Henri Hubert (1925). Mélanges linguistiques offerts à M. J.Vendryes. 187–198 or..
* ↑ Phyllis Fray Bober, Réne Magnen berrikusten. "Epona, Déesse Gauloise des Chevaux, Protectrice des Cavaliers", hemen, American Journal of Archaeology, 62.3 (1958ko uztaila, 349–350 or.) 349 or. Émile Thevenot contributed 268 esakintza eta irudikapen dituen corpus bat osatu zuen.
* ↑ Berresford Ellis, Peter (1998). The Ancient World of the Celts. Great Britain. 175. or. ISBN 0-7607-1716-8.
* 1 2 (Gaztelaniaz) Alfayé Villa, Silvia. (2003). «La iconografía divina en Celtiberia: una revisión crítica.» Achivo Español De Arqueología 76: 82-84. doi:https://doi.org/10.3989/aespa.2003.v76.106..
* ↑ (Gaztelaniaz) Elorza Guinea, Juan Carlos. (1970). «Un posible centro de culto a Epona en la provincia de Álava» Estudios de Arqueología Alavesa 4: 275-281. ISSN 0425-3507..

## Kanpo estekak

* Datuak: Q835976
* Multimedia: Epona / Q835976
# Eponimo

Eponimoa pertsona-izen bati erreferentzia eginez izendatzen den toki, gauza edo kontzeptu bat da. Adibidez:
* Down sindromea, sindromea lehen aldiz deskribatu zuen John Down medikuaren aipamena eginez;
* Alzheimer gaixotasuna,
* Ohma, Georg Simon Ohmen omenez,
* Filipinak, Filipe II.Espainiakoarentzako eskaintzetan.

## Kanpo estekak

* Datuak: Q204335
* Multimedia: Eponyms / Q204335